אהבה למרחקים ארוכים
תראה, הערב שוב יורד, כבד ואפל; אתה תמיד אומר  לי שאסור להתרגל; לרוב אתה צודק, אני לא מתווכחת; בסוף זה רק שנינו בלבד הזה, ביחד; תראה, השלג צנח, לבן במרפסת; פעם בעשרים שנה יש כאן רגע של חסד; זה לא נהיה פשוט יותר – אני ואתה; צדקת כשאמרת: זה עניין של החלטה; (פזמון); ופתאום אני חושבת – יש לנו מזל; תקרא לזה גורל, תקרא לזה אנחנו; אהבה למרחקים ארוכים, זה לא קל; זה לא קל, אבל, נראה לי שהצלחנו; תראה, הפכנו דומים, מבלי להתכוון; פעם עוד היית מצטט לי, מנגן; היום כבר מספיקים לי הדברים הפשוטים; היד שלך עליי, טיול עם הילדים; תראה, למדנו עם הזמן, לדבר טיפה פחות; החלפנו חלומות בשאיפות מפוכחות; נשארו עוד שאלות שהשארנו בלי תשובה; ועקרונות שקצת כופפנו, ככה זה באהבה; 